cyanic-selkie/wikianc huggingface dataset:
Ο Πλανήτης των Πιθήκων (ταινία, 1968)
Αναγνώριση
Αμερικανικό Ινστιτούτο Κινηματογράφου
Καλομοίρα
Το 2008, εκπροσώπησε την Ελλάδα στον διαγωνισμό τραγουδιού της Eurovision, με το τραγούδι «Secret Combination» και κατέκτησε την τρίτη θέση.
Ο Πλανήτης των Πιθήκων (ταινία, 1968)
Συνέχειες
Μετά από αυτήν την ταινία ακολούθησαν άλλες τέσσερις συνέχειες:
Καλομοίρα
Το 2020, δημιούργησε ένα κανάλι στο YouTube, που λέγεται «Kalomira» και είναι lifestyle περιεχομένου.
Ο Πλανήτης των Πιθήκων (ταινία, 1968)
Συνέχειες
και δυο σύντομες τηλεοπτικές σειρές:
Καλομοίρα
Πρώιμα χρόνια
Γεννήθηκε στο Δυτικό Χέσμπεντ της Νέας Υόρκης στις 31 Ιανουαρίου του 1985. Οι γονείς της, Νίκος και Ελένη, είναι ιδιοκτήτες ελληνικού εστιατορίου στην Νέα Υόρκη. Έχει μια αδερφή, τη Γεωργία. Από μικρή ήθελε να γίνει τραγουδίστρια της pop κι έτσι συμμετείχε σε αρκετούς μουσικούς διαγωνισμούς στις ΗΠΑ. Στο σχολείο πάντα συμμετείχε στα θεατρικά έργα, στα τραγούδια και στους χορούς. Έτσι, απέκτησε τον τίτλο της Miss West Hampstead. Το αγαπημένο της μουσικό όργανο είναι η βιόλα, με την οποία ασχολήθηκε για περίπου εννέα χρόνια και κατάφερε να συμμετάσχει σε ορχήστρα. Έλαβε μέρος σε ένα μουσικό διαγωνισμό του ραδιοφώνου WBLI όπου κέρδισε τη δεύτερη θέση. Τραγούδησε στο άνοιγμα live εμφανίσεων των Jessica Simpson, LL Cool J και Jennifer Love Hewitt.
Ο Πλανήτης των Πιθήκων (ταινία, 1968)
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ο Πλανήτης των Πιθήκων Κατηγορία:Ταινίες του 1968 Κατηγορία:Αμερικανικές ταινίες επιστημονικής φαντασίας Κατηγορία:Περιπέτεια επιστημονικής φαντασίας (ταινίες) Κατηγορία:Δυστοπικές ταινίες Κατηγορία:Ταινίες βασισμένες σε γαλλικά μυθιστορήματα Κατηγορία:Ταινίες σχετικά με αστροναύτες Κατηγορία:Ταινίες γυρισμένες στην Αριζόνα Κατηγορία:Ταινίες γυρισμένες στη Γιούτα Κατηγορία:Ταινίες γυρισμένες στην Καλιφόρνια Κατηγορία:Αγγλόφωνες ταινίες Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες με μουσική σύνθεση Τζέρι Γκόλντσμιθ
Καλομοίρα
Προσωπική ζωή
Το 2006, ξεκίνησε τη σχέση της με τον Έλληνα επιχειρηματία Γιώργο Μπούσαλη. Αρραβωνιάστηκαν το 2009 και παντρεύτηκαν στις 26 Σεπτεμβρίου 2010 στο Λονγκ Άιλαντ της Νέας Υόρκης. Έχουν αποκτήσει μαζί τρία παιδιά: τους δίδυμους Νίκο και Δημήτρη (γενν. 14 Δεκεμβρίου 2012) και την Αναστασία (γενν. 21 Ιουλίου 2016).
2004 - 2006: Fame Story, τα πρώτα albums και τηλεοπτικές παραγωγές
Το 2004, έλαβε μέρος στην οντισιόν του ελληνικού μουσικού ριάλιτι «Fame Story», η οποία έγινε στη Νέα Υόρκη. Τελικά, πέρασε στο διαγωνισμό και αναδείχθηκε νικήτρια, κερδίζοντας 200.000 ευρώ και ένα συμβόλαιο με τη δισκογραφική εταιρία Heaven Music.
Από τις 8 Ιουλίου έως τις 14 Αυγούστου 2004, εμφανίστηκε στο FOCUS της Θεσσαλονίκης. Εκεί παρουσίασε για πρώτη φορά το πρώτο της cd album. Εκτός Ελλάδας, εμφανίστηκε στο κανάλι NBC, στις εκπομπές Today Show, Access Hollywood και Good Morning America, το καλοκαίρι όπου υπήρχαν οι Ολυμπιακοί Αγώνες στην Αθήνα το 2004, όπου πρόβαλλαν διάφορα video με τη μέχρι στιγμής καριέρα της. Τραγούδησε και έδωσε συνέντευξη στο κανάλι Fox, όπου εκδόθηκε από τις εφημερίδες Washington Post, Newsday και New York Times. Στις 1 Σεπτέμβρη του 2004, κυκλοφόρησε το πρώτο της cd album με 15 τραγούδια, με τίτλο «Καλομοίρα», το οποίο έγινε χρυσό και στην πορεία επανακυκλοφόρησε με τίτλο «Καλομοίρα - Special Gold Edition», αλλά και σε karaoke. Από το πρώτο της cd τα κομμάτια όπου ξεχώρισαν είναι το «Νομίζεις», το «Εγώ είμαι η Καλομοίρα», το «Πρώτη Μου Φορά», το «Πεθαίνω Για Σένα» και το χριστουγεννιάτικο κομμάτι «Και του Χρόνου». Εκείνο το διάστημα έκανε περιοδεία σε όλη την Ελλάδα με το «Fame Story», ενώ τη χειμερινή σεζόν εμφανίστηκε στο REX με τους Δέσποινα Βανδή, Θάνο Πετρέλη και Γιώργο Χρήστου. Επιπλέον, εμφανίστηκε δυο φορές στο Ηρώδειο στο πλευρό του Διονύση Σαββόπουλου γιορτάζοντας τα γενέθλια του. Η Καλομοίρα είχε βγει μέσα από μια μεγάλη τούρτα και τραγούδησε της Marilyn Monroe το τραγούδι «Happy Birthday Mr. President». Μετά, συνέχισε μια μεγάλη περιοδεία στην Ελλάδα, αλλά και εμφανίστηκε σε διάφορα μαγαζιά της Αθήνας και της Θεσσαλονίκης. Επίσης, απέσπασε πολύ καλές κριτικές και βραβεύτηκε ως Γυναίκα της Χρονιάς - Καλύτερη Πρωτοεμφανιζόμενη από το περιοδικό Life & Style. Ακόμη, το 2004 εμφανίστηκε σε 30 επεισόδια της ελληνικής καθημερινής σειράς «Λάμψη» του ANT1, στο ρόλο της Τζένιφερ.
Τον Οκτώβριο του 2005 κυκλοφόρησε το δεύτερο cd album της με τίτλο Παίζεις?, το οποίο περιλαμβάνει 12 επιτυχίες όπου οι δύο είναι γραμμένες από εκείνη. Τα κομμάτια που ξεχώρισαν από αυτό το cd είναι το Παίζεις και το Κι όλο περιμένω. Μετά από την κυκλοφορία αυτού του cd, κυκλοφόρησε σε όλα τα περίπτερα ένα περιοδικό με τίτλο Παίζεις? - The Magazine, όπου περιείχε πολλά αυτοκόλλητα από τις σκηνές του video clip του κομματιού Παίζεις, accessories για τα κορίτσια και μια ντίσκο μπάλα. Στο video clip του κομματιού Κι Όλο Περιμένω εμφανίστηκε και ο Θέμος Αναστασιάδης. Η Καλομοίρα σε πολλές συνεντεύξεις της έχει ευχαριστήσει τον Θέμο Αναστασιάδη για τα καλά του λόγια και για την υποστήριξή του στο ξεκίνημα της. Για τρεις περίπου μήνες είχε τον ρόλο της συμπαρουσιάστριας στην εκπομπή Πρωινός καφές. Τη χειμερινή σεζόν εμφανίζονταν στην Πειραιώς 130 με τους Έλλη Κοκκίνου, Ανδρέα Στάμο, Χρύσπα και Κωνσταντίνο Χριστοφόρου. Στο συγκεκριμένο πρόγραμμα παρουσίασε τα τραγούδια Scandalous, Don't Cha και Don't Phunk With My Heart. Στις 11 Απριλίου 2005, εμφανίστηκε στο πρώτο live της πρώτης σεζόν του Star Academy Bulgaria.
To 2006 η Καλομοίρα και μια μεγάλη ομάδα διάσημων συνεργάστηκαν, τραγούδησαν και κυκλοφόρησαν το cd single Γίνε μαζί μου παιδί για φιλανθρωπικό σκοπό. Από τον Οκτώβριο του 2006 έως τον Ιούνιο του 2007 ήταν συμπαρουσιάστρια του Γρηγόρη Αρναούτογλου στο Κυριακάτικο σόου Πιο πολύ την Κυριακή στο τηλεοπτικό κανάλι Mega. Το Δεκέμβριο εκείνης της χρονιάς κυκλοφόρησε το τρίτο της cd album με τίτλο Η Καλομοίρα πάει Cinema ερμηνεύοντας μεγάλες επιτυχίες του ελληνικού κινηματογράφου. Εκείνη την περίοδο εμφανίζονταν με τον Νίκο Μακρόπουλο, την Αγγελική Ηλιάδη και τον Σαρμπέλ στο νυχτερινό κέντρο Fever.
2007 - 2009: Eurovision, Secret Combination: The Album, και Big In Japan
Τον Μάιο του 2007, ξεκίνησε να εμφανίζεται στη Θεσσαλονίκη στο Boom μαζί με τους Έλλη Κοκκίνου, Σταμάτη Γονίδη και Γιώργο Λιανό.
thumb|right|Η Καλομοίρα μαζί με την [[Ευδοκία Καδή, εκπρόσωπο της Κύπρου, και τον Βλαντ Μιριτά, εκπρόσωπο της Ρουμανίας, στα παρασκήνια της Eurovision 2008.]] Το Δεκέμβριο της ίδιας χρονιάς, ανακοινώθηκε η υποψηφιότητά της για την ελληνική εκπροσώπηση στο διαγωνισμό τραγουδιού της Eurovision 2008. Το τραγούδι της, "Secret Combination" παρουσιάστηκε στις 6 Φεβρουαρίου 2008 και ήταν σε μουσική Κωνσταντίνου Παντζή και στίχους του Ποσειδώνα Γιαννόπουλου. Επιλέχθηκε μεταξύ δύο άλλων στη βραδιά του ελληνικού τελικού στις 27 Φεβρουαρίου 2008. Οι άλλοι υποψήφιοι ήταν ο Κώστας Μαρτάκης και η Χρύσπα. Αφού πέρασε και τον ημιτελικό, συμμετείχε στον τελικό στις 20 Μαϊου 2008, κατακτώντας την τρίτη θέση με συνολικά 218 βαθμούς.
Στις 29 Μαΐου 2008 κυκλοφόρησε το τέταρτο προσωπικό της cd με τίτλο "Secret Combination the Album", όπου περιείχε αρκετά αγγλικά και ελληνικά κομμάτια. Το album περιείχε και το remix του τραγουδιού "Secret Combination" σε συνεργασία με τους Master Tempo. Τα τραγούδια που ξεχώρισαν από αυτό το cd είναι το ομώνυμο, το Στο δικό μου ρυθμό και το Hot.
Αργότερα, σε συνέντευξη που έδωσε στο περιοδικό Down Town, ανέφερε ότι τη μεταχειρίστηκαν πολύ βρώμικα και αποφάσισε να διακόψει την καριέρα της στο τραγούδι. Ο Μάκης Πουνέντης ανακοίνωσε ότι το συμβόλαιο με τη Heaven Music δεν έχει λήξει και όποτε θέλει ας επιστρέψει. Λίγο καιρό αργότερα, η Καλομοίρα επέστρεψε στην τηλεόραση, ως παρουσιάστρια, με την ελληνική έκδοση του Big In Japan στο τηλεοπτικό κανάλι Alpha. Η συγκεκριμένη εκπομπή εκτός από την Ελλάδα και την Ιαπωνία προβλήθηκε σε 15 ακόμη Ευρωπαϊκές χώρες. Στον τελικό της εκπομπής, η Καλομοίρα παρουσίασε το τραγούδι Στο δικό μου ρυθμό. Για τη συγκεκριμένη εκπομπή η Καλομοίρα σε Πανευρωπαϊκό Φεστιβάλ κέρδισε δύο βραβεία, το Καλύτερο Σόου 2009 αλλά και το Καλύτερο Ριάλιτι Σόου 2009.
Το 2009 η Καλομοίρα τραγούδησε σε ελληνικά club στη Νότια Αμερική. Μερικές από τις εμφανίσεις της ήταν στην Νέα Υόρκη στις 26 Απριλίου, στο Λος Άντζελες στις 25 Ιουνίου, στο Τορόντο στις 27 Ιουνίου. Αργότερα τραγούδησε και στο Σαν Φρανσίσκο στις 8 Νοεμβρίου.
2010 - 2011: Promotions, Get The Job, Digital Singles, και παγκόσμια περιοδεία
Τον Ιανουάριο του 2010 ήταν αντιπρόσωπος στην Dominos Pizza και στο JLo Shop της Ελλάδας. Αργότερα, αποφάσισε να επιστρέψει ξανά στην τηλεόραση ως παρουσιάστρια με την εκπομπή Greek Idol από τον Alpha, αλλά τελικά η Άντα Λιβιτσάνου πήρε τον ρόλο της παρουσιάστριας. Όμως, η Καλομοίρα έκλεισε συμφωνία στο Getitnow.gr, παρουσιάζοντας το πρώτο μεγάλο online reality διαγωνισμό που έχει γίνει ποτέ στην Ελλάδα με τίτλο Get The Job, το οποίο έγινε μέσα σε ένα μεγάλο περίπτερο στο The Mall Athens.
Επιπλέον τον Ιανουάριο, μέσα από το Twitter ανακοίνωσε ότι επιστρέφει στο τραγούδι, από την εταιρεία όπου τόσα χρόνια την στήριζε, την Heaven Music, αν και είχε προηγηθεί πρόταση συνεργασίας από τον Φοίβο και την εταιρεία του Spicy. To cd single Please Don't Break My Heart σε συνεργασία με τον Fatman Scoop ακούστηκε για πρώτη φορά από το ραδιοφωνικό σταθμό Ρυθμός 94.9, ενώ τηλεοπτικά παρουσιάστηκε από την εκπομπή Dancing With The Stars στην οποία χόρεψε κιόλας. Ο σκηνοθέτης του Video Clip, ήταν ο σκηνοθέτης της Beyonce. Η Καλομοίρα έκανε συνεχώς πρόβες για την συναυλία που θα έδινε στο FUZZ Club στις 8 Μαΐου, αλλά η συναυλία δεν έγινε διότι λίγες μέρες πριν είχαν γίνει διάφορα ατυχή επεισόδια.
Το Φλεβάρη του 2011 η Καλομοίρα επέστρεψε ως φοιτήτρια στο πανεπιστήμιο Northern Virginia Community College στο τμήμα Διοίκησης Επιχειρήσεων. Το Ιούνιο του 2011 η Καλομοίρα επιστρέφει στην Ελλάδα, μετά από 8 μήνες απουσίας στην Αμερική, και παρουσιάζει για πρώτη φορά το καινούργιο τραγούδι της This Is The Time στο club Dream City, αλλά τηλεοπτικά μέσα από το δεύτερο κύκλο της εκπομπής Dancing With The Stars του ΑΝΤ1, στην οποία χόρεψε αλλά και στο Πρωινό Mou του Mega. Το This Is The Time κυκλοφόρησε σε digital single. Το καλοκαίρι, η Καλομοίρα ξεκίνησε μια μεγάλη περιοδεία εμφανίσεων σε διάφορα μέρη της Ελλάδας αλλά και στην Κύπρο. Τον Ιούλιο της ίδιας χρονιάς, ξεκίνησαν τα γυρίσματα για το video clip του τραγουδιού This Is The Time.
Μετά από μια μεγάλη περιοδεία σε διάφορα μέρη της Ελλάδας και της Κύπρου, η Καλομοίρα επέστρεψε στην Αμερική για ένα World Tour live εμφανίσεων. Πολλές πρόβες μαζί με μια ομάδα χορευτών για την συναυλία, η οποία έγινε στις 16 Σεπτέμβρη. Χορογράφος της για αυτή τη συναυλία στην Αριζόνα ήταν ο Bijan. Μετά από αυτή τη συνεργασία, ακολούθησε η συναυλία στις 9 Οκτώβρη στο Τορόντο.
Το Δεκέμβριο του 2011, το OneMan.gr έκανε για πρώτη φορά έναν μεγάλο διαγωνισμό για την ανάδειξη της πιο όμορφης Ελληνίδας για το 2011. Η κατηγορία αυτή ονομάστηκε One Woman 2011, και συνολικά διαγωνίζονταν 100 διάσημες Ελληνίδες όπου επέλεξε το συγκεκριμένο site. Με βάση ψηφοφορίας, η Καλομοίρα κέρδισε την 36η θέση, ενώ την πρώτη θέση κατέλαβε η Έλενα Παπαβασιλείου.
2012 - 2014: Digital Singles, καλλιστεία και μητρότητα
Η επόμενη συναυλία της Καλομοίρας έχει τίτλο Bring in 2012 with Kalomira!, καθώς η Καλομοίρα έδωσε μια φιλανθρωπική συναυλία, για πρώτη φορά στην Ουάσινγκτον, αλλάζοντας χρόνο εκεί.
Την Πέμπτη 16 Φεβρουαρίου, εμφανίστηκε σε πρώτη μετάδοση μέσα από τον ραδιοφωνικό σταθμό WLVS στην Αμερική το καινούργιο αγγλόφωνο τραγούδι της με τίτλο Other Side Tonight. Το τραγούδι το έγραψαν ο GMoney και ο Jeremy Beaber, με τους οποίους θα συνεργαστεί και σε άλλα τραγούδια για το καινούργιο της cd. Το συγκεκριμένο τραγούδι κυκλοφόρησε σε digital single την Τετάρτη 22 Φεβρουαρίου. Στις 18 Φεβρουαρίου, εμφανίστηκε ένα special video clip με την Καλομοίρα να τραγουδά το κομμάτι Three της Britney Spears, όπου η ίδια χορεύει μέσα σε δυο όψεις.
Την Παρασκευή 2 Μαρτίου, η Καλομοίρα παρουσίασε των διαγωνισμό των καλλιστείων που έγινε για πρώτη φορά στο Μόντρεαλ του Καναδά, με τίτλο Greek Beauty Pageant - Kalistia 2012. Μαζί της ήταν ο γνωστός ηθοποιός του Καναδά και της Αυστραλίας Angelo Tsarouchas. Παράλληλα, εκείνη την ημέρα κυκλοφόρησε μέσα από την ιστοσελίδα της μια καινούργια μπαλάντα με τίτλο You Lie.
Στις 24 Απριλίου 2013 ανακοινώθηκε η υποψηφιότητα της στις 30 καλύτερες εμφανίσεις των Mad Video Music Awards, από την ομάδα παραγωγής του Mad TV, για τον εορτασμό των 10 χρόνων Mad Video Music Awards. Το τραγούδι που επιλέχθηκε είναι το Put Your Hands Up / Please Don't Break My Heart, ντουέτο με τον ράπερ Fatman Scoop.
Στις 22 Ιουνίου 2013 κυκλοφόρησε το καινούργιο τεύχος του περιοδικού People με την Καλομοίρα να φωτογραφίζεται για πρώτη φορά με τον άντρα της και τα δίδυμα αγόρια τους. Μίλησε για τη δυσκολία της εγκυμοσύνης της και την χαρά της μητρότητας, αλλά επισήμανε πως θα επιστρέψει σε λίγο καιρό στην Ελλάδα για επαγγελματικούς λόγους.
Την Πέμπτη 17 Οκτωβρίου 2013, η Καλομοίρα ανακοίνωσε επίσημα μέσα από την ιστοσελίδα της την επιστροφή της στο τραγούδι μέσα από μια και μοναδική συναυλία στην Νέα Υόρκη. Σε συνεργασία με τους Στέλιος Διονυσίου και Γιάννη Παπαστεφάνου για τα 50 χρόνια του «A. Fantis Patriarch School» και τα 100 χρόνια του καθεδρικού ναού των Αγίων Κωνσταντίνου και Ελένης, στις 9 Νοέμβρη.
Τον Μάρτιο 2014 η Καλομοίρα επέστρεψε στην Ελλάδα μετά από δυόμιση χρόνια απουσίας από τη χώρα. Η πρώτη της εμφάνιση έγινε στο Eurosong 2014 - A MAD Show για την επιλογή του τραγουδιού που θα εκπροσωπήσει την Ελλάδα στην Eurovision Song Contest 2014. Εκείνη την βραδιά γιορτάστηκαν τα 40 χρόνια συμμετοχής της Ελλάδας στο διαγωνισμό και η Καλομοίρα ερμήνευσε μια νέα έκδοση του Secret Combination μαζί με τον Claydee.
2015-παρόν: Νέα δισκογραφική δουλειά & Rising Star
Τον Ιούνιο του 2015 ήρθε στην Ελλάδα με σκοπό να επιστρέψει δισκογραφικά. Στις 29 Ιουνίου του ίδιου έτους εμφανίστηκε στα MAD Video Music Awards και ερμήνευσε το νέο της τραγούδι This Is Summer, που γράφτηκε από τους Slick Beats και κυκλοφόρησε από την Panik Records στις 2 Ιουλίου. Αμέσως μετά επέστρεψε στην Αμερική, καθώς ήταν έγκυος στην κόρη της. Το Νοέμβριο του 2016 ανακοινώθηκε επίσημα η επιστροφή της στην Ελλάδα με σκοπό την παρουσίαση του backstage του μουσικού ριάλιτι Rising Star. Την 1η Δεκεμβρίου κυκλοφόρησε το νέο της single Τα Χριστούγεννα Αυτά, που κυκλοφόρησε και σε αγγλικό στίχο με τον τίτλο Christmas Time. Στις 3 Ιανουαρίου του 2017 κυκλοφόρησε το νέο της single Shoot 'em Down από την εταιρεία της Heaven Music, 314 Records.
Το 2018 κυκλοφόρησε το τραγούδι Mommy Loves You. Το 2022 συμμετείχε στο MadWalk - The Fashion Music Project. Το 2023 συμμετείχε στα Mad Video Music Awards και στο μουσικό show του ALPHA, Just the 2 Of Us ως coach της Λουϊζας Πυριόχου.
Εξωτερικοί σύνδεσμοι
Κατηγορία:Ελληνίδες τραγουδίστριες Κατηγορία:Ελληνοαμερικανοί Κατηγορία:Συμμετέχοντες στη Eurovision Κατηγορία:Ελληνίδες τραγουδίστριες ποπ Κατηγορία:Έλληνες YouTubers
Επίθεση στο Όβτσε Πόλε
Η Επίθεση στο Όβτσε Πόλε (βουλγαρικά Овчеполска настъпателна операция) ήταν επιχείρηση της 2ης Βουλγαρικής Στρατιάς που έλαβε χώρα από τις 14 Οκτωβρίου μέχρι τις 15 Νοεμβρίου 1915 και ήταν μέρος της Σερβικής εκστρατείας του Πρώτου Παγκοσμίου Πολέμου. Στόχος της επίθεσης ήταν η κατάληψη της κοιλάδας του ποταμού Βαρδάρη και να αποκόψει τη ζωτικής σημασίας σιδηροδρομική σύνδεση μεταξύ των Σκοπίων και της Θεσσαλονίκης ώστε να αποτρέψει την ενίσχυση του σερβικού στρατού από το Συμμαχικό Εκστρατευτικό Σώμα. Οι βουλγαρικές δυνάμεις αποτελούνταν από τη 2η Στρατιά (3η Βαλκανική Μεραρχία Πεζικού, 7η Μεραρχία Ρίλα και μεραρχία ιππικού) υπό τις διαταγές του αντιστράτηγου Γκεόργκι Τόντοροφ.
Η κύρια μάχη δόθηκε στο Κουμάνοβο, όπου η 3η και η 7η μεραρχία των Βουλγάρων νίκησαν με ευκολία τον σερβικό στρατό. Την τρίτη μέρα, η Βουλγαρική Μεραρχία Ιππικού επίσης προωθήθηκε, διαλύοντας τη σερβική αντεπίθεση και φθάνοντας στο Βέλες και στον Βαρδάρη. Η επίθεση έληξε με επιτυχία. Κατά τη διάρκεια των επιθέσεων, οι Βούλγαροι νίκησαν δύο γαλλικές μεραρχίες στη μάχη του Κρίβολακ και έκοψαν τον δρόμο σύνδεσης των σερβικών και των συμμαχικών δυνάμεων, με αποτέλεσμα την πτώση της Σερβίας μετά την επίθεση στο Κόσοβο (1915).
Σημείωση
κατηγορία:Μάχες του Α' Παγκοσμίου Πολέμου κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου Κατηγορία:Μάχες Σερβικού στρατού
Εσθονική Βικιπαίδεια
Η Εσθονική Βικιπαίδεια είναι η έκδοση της Βικιπαίδειας στην εσθονική γλώσσα. Δημιουργήθηκε στις 18 Δεκεμβρίου 2003 και σήμερα (Οκτώβριος 2018) έχει πάνω από 182.000 λήμματα.
Σύνδεσμοι
Εσθονικη
Λαΐστα Ιωαννίνων
thumb|right|250px| Λαΐστα Ιωαννίνων, 1901 Η Λαΐστα (ή Λάιστα) είναι ορεινό χωριό του νομού Ιωαννίνων και ανήκει στο συγκρότημα των Ζαγοροχωρίων. Είναι χτισμένη σε υψόμετρο 1.020 μέτρων στις πλαγιές της Τύμφης και είναι αρκετά απομακρυσμένη από τα υπόλοιπα χωριά του κεντρικού Ζαγορίου.
Εξωτερικοί σύνδεσμοι
Κατηγορία:Χωριά του νομού Ιωαννίνων Κατηγορία:Δήμος Τύμφης Κατηγορία:Δήμος Ζαγορίου
Κονδυλώματα πρωκτού
Τα κονδυλώματα πρωκτού πολύ συχνά εντοπίζονται μέσα στον πρωκτό όπως και στο περιπρωκτικό δέρμα. Αυτά είναι μία εκδήλωση του ιού HPV.Η μόλυνση με τον ιό HPV συνήθως γίνεται κατά την επαφή, στον πρωκτό όμως κονδυλώματα μπορούν να εμφανισθούν χωρίς πρωκτική επαφή. Η μόλυνση μπορεί να γίνει με τα δάκτυλα, π.χ. κατά τη διάρκεια του πλυσίματος. Παράγοντες που μετατρέπουν ή εξασθενούν το ανοσοποιητικό (μόλυνση με τον ιό HIV, ανοσοκαταστολή, χορήγηση κορτιζόνης ή επάλειψη στην περιοχή του πρωκτού με κρέμες κορτιζόνης) προδιαθέτουν στην εκδήλωση κονδυλωμάτων.
Τα κονδυλώματα στην περιοχή του πρωκτού συνήθως έχουν τη μορφή οζιδίου (σαν σπυράκια ή μικρά κουνουπίδια). Χρώσεις με ειδικά υγρά βοηθούν στην σωστή διάγνωση. Τα κονδυλώματα μπορούν να πάρουν μεγάλες διαστάσεις. Πάντοτε πρέπει να γίνεται έλεγχος στο εσωτερικό του αυλού του πρωκτού με πρωκτοσκόπηση γιατί συχνά εντοπίζονται στην περιοχή αυτή. Η καλύτερη μέθοδος διάγνωσης των αλλώσεων από τον ιό HPV (κονδυλώματα και επίπεδες δυσπλασίες) είναι η πρωκτοσκόπηση υψηλής ευκρίνειας. Επίσης πρέπει να γίνει έλεγχος και για άλλα σεξουαλικώς μεταδιδόμενα νοσήματα όπως ο ιός HIV και οι ιοί της ηπατίτιδας Β και C.
Τα κονδυλώματα είναι μόνο μία εκδήλωση του ιού HPV στην περιοχή του πρωκτού. Άλλη εκδήλωση του ιού HPV στον πρωκτό είναι η δυσπλασία (HGAIN) στην περιοχή του πρωκτού και προκαλείται συνήθως από τους υπότυπους 16,18,33,35. Η δυσπλασία μακροχρόνια μπορεί να οδηγήσει στην εμφάνιση του καρκίνου του πρωκτού, η συχνότητα του οποίου αυξήθηκε σημαντικά τα τελευταία χρόνια. Η δυσπλασία μπορεί να διαγνωσθεί σε αρχικά στάδια με την κυτταρολογική εξέταση του πρωκτού (Test Παπανικολάου). Πρόσφατες ερευνες έχουν καθορίσει τα άτομα που ανήκουν στις ομάδες υψηλού κινδύνου.
Oμαδες υψηλού κινδύνου για δυσπλασία πρωκτού (πρέπει να ελέγχονται με κυτταρολογική εξέταση)
thumb|πρωκτοσκόπηση υψηλής ευκρίνειας- ενδοπρωκτικά κονδυλώματα
Εάν το test Παπανικολάου ή η βιοψία δείξει προκαρκινικά ευρήματα (δυσπλαστικά κύτταρα ή ενδοεπιθηλιακή νεοπλασία του πρωκτού -AIN), τότε ο πρωκτός πρέπει να διερευνηθεί λεπτομερώς με την πρωκτοσκόπηση υψηλής ευκρίνειας (high resolution anoscopy) Δεν υπάρχει άλλη αξιόπιστη μέθοδος διάγνωσης της υψηλόβαθμης δυσπλασίας εκτός από την πρωκτοσκόπηση υψηλής ευκρίνειας
Εξωτερικοί σύνδεσμοι
Κατηγορία:Παθήσεις του πρωκτού Κατηγορία:Ιογενείς ασθένειες Κατηγορία:Δερματικές ασθένειες
Τακέσι Ομπάτα
Ο Τακέσι Ομπάτα (小 畑 健, Obata Takeshi, γεννημένος 11 Φεβρουαρίου 1969) είναι Ιάπωνας καλλιτέχνης manga που συνήθως εργάζεται ως εικονογράφος σε συνεργασία με συγγραφέα. Κέρδισε πρώτα τη διεθνή προσοχή για το Hikaru no Go (1998-2003) με τον Yumi Hotta, αλλά είναι περισσότερο γνωστός για το Death Note (2003-2006) και το Bakuman (2008-2012) με τον Τσουγκούμι Όμπα. Ο Ομπάτα έχει καθοδηγήσει αρκετούς γνωστούς καλλιτέχνες manga, συμπεριλαμβανομένου του Nobuhiro Watsuki του Rurouni Kenshin, του δημιουργού της Black Cat, Kentaro Yabuki και του Eyeshield 21, Yusuke Murata.
Παραπομπές
Κατηγορία:Ιάπωνες εικονογράφοι
Ιωάννης Αγρότης
Ο Ιωάννης Αγρότης ήταν Ελληνοκύπριος επιχειρηματίας. Διετέλεσε Δήμαρχος Πάφου την περίοδο 1964-1986.
Βιογραφικά στοιχεία
Ο Ιωάννης Αγρότης γεννήθηκε στην Πάφο το 1917. Σπούδασε οικονομικά στο Αμερικανικό Πανεπιστήμιο της Βηρυτού.
Διετέλεσε διευθυντής επιχειρήσεων και μέλος του διοικητικού συμβουλίου της Τράπεζας Κύπρου και πολλών εταιρειών. Επιπλέον, διετέλεσε μέλος του Εκπαιδευτικού Συμβουλίου Κύπρου, κατά τη μεταβατική περίοδο 1959-1960, μέλος του διοικητικού συμβουλίου της Αρχής Τηλεπικοινωνιών Κύπρου και πρόεδρος του Εμπορικού και Βιομηχανικού Επιμελητηρίου Πάφου. Ακόμη, διετέλεσε πρόεδρος της Σχολικής Εφορείας Πάφου και πρόεδρος του Γυμναστικού Συλλόγου «Κόροιβος».
Στις δημοτικές εκλογές του 1953, επί Αγγλοκρατίας, εξελέγη αντιδήμαρχος Πάφου. Παρέμεινε στη θέση αυτή έως το 1959, οπόταν και παραιτήθηκε για λόγους αρχής. Μετά την ανεξαρτησία της Κύπρου, διορίστηκε Δήμαρχος Πάφου το 1964. Παρέμεινε στη θέση αυτή έως το 1986.
Πηγές
Κατηγορία:Δήμαρχοι Πάφου Κατηγορία:Κύπριοι επιχειρηματίες
Μάριος Πλωρίτης
Ο Μάριος Πλωρίτης (πραγματικό όνομα: Μάριος Παπαδόπουλος, 19 Ιανουαρίου 1919 – 29 Δεκεμβρίου 2006) ήταν Έλληνας δημοσιογράφος-επιφυλλιδογράφος, κριτικός, μεταφραστής, λογοτέχνης και θεατρικός σκηνοθέτης.
Βιογραφικά στοιχεία
Ο Μάριος Πλωρίτης γεννήθηκε στον Πειραιά και ήταν πτυχιούχος της Νομικής, των Οικονομικών και των Πολιτικών Επιστημών του Πανεπιστημίου Αθηνών. Πραγματοποίησε θεατρικές σπουδές στην Αγγλία, Γαλλία και ΗΠΑ. Διετέλεσε κριτικός του θεάτρου και του κινηματογράφου στην εφημερίδα Ελευθερία (1945-1965), διευθυντής του θεατρικού τμήματος του ΕΙΡ (1950-1952), καθηγητής της Ιστορίας Θεάτρου στη Δραματική Σχολή του Θεάτρου Τέχνης (1956-1967) και καθηγητής του πανεπιστημίου του Βενσέν στο Παρίσι. Υπήρξε από τους πρωτεργάτες του Θεάτρου Τέχνης μαζί με τον Κάρολο Κουν. Συνολικά σκηνοθέτησε σε διάφορους αθηναϊκούς θιάσους περίπου 20 θεατρικά έργα, κυρίως την περίοδο 1952-1962. Από το 1971 διετέλεσε καθηγητής θεατρολογίας στο πανεπιστήμιο των Αθηνών.
Το μεταφραστικό και κριτικό έργο του Πλωρίτη είναι σημαντικό. Τα εβδομαδιαία άρθρα-επιφυλλίδες του στο Βήμα της Κυριακής και σε διάφορα περιοδικά «άφησαν εποχή». Ήταν διευθυντής της εφημερίδας Η Νίκη (1965-1967) και 1974 και μετά. Υπήρξε μέλος της ΕΣΗΕΑ, της Εταιρίας Θεατρικών Συγγραφέων, της Ένωσης Θεατρικών Κριτικών, της Ένωσης Κριτικών Κινηματογράφου, του Ελληνικού Κέντρου Θεάτρου, του Κέντρου Θεραπείας Εξαρτημένων Ατόμων και άλλων σωματείων και οργανισμών. Επίσης ό Πλωρίτης υπήρξε συνιδρυτής μαζί με τους Αλέκο Πατσιφά και Νικόλαο Καρύδη των εκδόσεων Ίκαρος.
Ο Μάριος Πλωρίτης είχε κάνει τρεις γάμους: Έναν με την ηθοποιό Έλλη Λαμπέτη το 1950 (χώρισαν το 1953), δεύτερο με τη Μαρίκα Ανεμογιάννη το 1964 και τρίτο το 1996 με την Κάτια Δανδουλάκη (με την οποία ήταν ήδη ζευγάρι για πολλά χρόνια — έζησαν μαζί συνολικά 35 χρόνια, σύμφωνα με τα λεγόμενά της σε κάποια συνέντευξη που παραχώρησε). Σύντροφός του, επίσης, υπήρξε και η δημοφιλέστατη Ελληνίδα ηθοποιός Αλίκη Βουγιουκλάκη.
Ήταν μόνιμος κάτοικος Αθηνών.
Συγγραφικό έργο
Ο Μάριος Πλωρίτης έγραψε τα εξής βιβλία:
Μετέφρασε επίσης τα ακόλουθα έργα: Γράμματα σ΄ ένα νέο ποιητή του Ρίλκε (1943), Ποιήματα του Μπρεχτ (1978) και ένα πλήθος 120 περίπου θεατρικών έργων των: Τζορτζ Μπέρναρντ Σω, Ουάιλντ, Πιραντέλλο, Ο Νιλ, Μπρεχτ, Ανούιγ, Ουίλιαμς, Μωμ, Βάις κ.ά..
Πηγές
Κατηγορία:Έλληνες δημοσιογράφοι Κατηγορία:Έλληνες κριτικοί της λογοτεχνίας Κατηγορία:Έλληνες κριτικοί του κινηματογράφου Κατηγορία:Έλληνες σκηνοθέτες θεάτρου Κατηγορία:Έλληνες κριτικοί του θεάτρου Κατηγορία:Έλληνες συγγραφείς Κατηγορία:Έλληνες μεταφραστές Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 02/2013
Προεδρικές εκλογές στο Νεπάλ (2015)
Έμμεσες προεδρικές εκλογές πραγματοποιήθηκαν στο Νεπάλ στις 28 Οκτωβρίου 2015. Η Μπίντια Ντεβί Μπαντάρι του Κομμουνιστικού Κόμματος του Νεπάλ (Ενωμένο Μαρξιστικό–Λενινιστικό) εξελέγη Πρόεδρος,και έγινε η πρώτη γυναίκα αρχηγός κράτους στο Νεπάλ.
Αποτέλεσμα
Προεδρικές εκλογές Για την προεδρική εκλογή, ένας υποψήφιος απαιτείτο να συγκεντρώσει 299 ψήφους. Ψήφισαν οι 549 από τους  596 επιλέξιμους βουλευτές. Για την εκλογή των αντιπροέδρων Ο Αντιπρόεδρος εξελέγη τρεις ημέρες μετά τις προεδρικές εκλογές. Μετά την απόσυρση των υποψηφιοτήτων από τους Νταγιαράμ Καντέλ (Νεπάλ Παριβάρ Νταλ) και Αταχάρ Καμάλ Μουσαλμάν (ανεξάρτητος) δύο υποψήφιοι έμειναν. Ψήφισαν οι  547 από τους συνολικά 596 επιλέξιμους βουλευτές.
Παραπομπές
2015 Νεπαλ
Ελαιόπρινος
Ο ελαιόπρινος (Λατ.: Ilex - Ίληξ), αναφερόμενος συχνά στα ελληνικά και ως λιόπρινο, αρκουδοπούρναρο, λαύρος και μηλοπούρναρο, ή και ως «ου» (από το γαλλικό houx), είναι γένος φυτών της οικογένειας των Οξυφυλλοειδών (Aquifoliaceae) που περιλαμβάνει πολυάριθμα είδη αειθαλών ή φυλοβόλλων θάμνων και δένδρων, με ευρεία εξάπλωση στην Ευρώπη, την Ασία και την βορειοδυτική Αφρική.
Περιγραφή
Φέρουν απλά, οδοντωντά φύλλα με αγκαθωτές παρυφές και συνήθως είναι δίοικα δηλαδή φέρουν μονογενή αρσενικά και θηλυκά άνθη σε διαφορετικά φυτά. Ο καρπός τους βοτανολογικά είναι δρύπη που τρώγεται από τα πουλιά, αλλά είναι τοξικός και μπορεί να προκαλέσει έμετους, κενώσεις ή σε μεγάλες ποσότητες ακόμα και το θάνατο αν καταναλωθεί από τον άνθρωπο. Κάποια τροπικά είδη απειλούνται με εξαφάνιση.
Ονοματολογικά
Η ονομασία του γένους Ilex, που αποδίδεται στα ελληνικά σε ορισμένα βιβλία, κυρίως παλιά, ως ἴληξ ή ἴλεξ, όπως και ἴλαξ, προέρχεται από το λατινικό ilex (ονόμ.) – ilicis (γεν.) δηλαδή την αριά (Quercus ilex, Δρυς η αρία ή Ίληξ ), με την οποία τα φύλλα τους μοιάζουν μεταξύ τους.
Χρήσεις
thumb|left|180px|Θάμνος ελαιόπρινου με κόκκινο καρπό. Στον δυτικό πολιτισμό, το φυτό χρησιμοποιείται παραδοσιακά ως διακοσμητικό για τα Χριστούγεννα, ειδικά σε στεφάνια. Είναι το «ταίρι» του γκι (ιξός) και αποτελούν μαζί το παραδοσιακό χριστουγεννιάτικο δίδυμο. Το ξύλο του χρησιμοποιείται στην κατασκευή πεσσών για το σκάκι και επίσης για προσάναμμα. Πολλά φυτά χρησιμοποιούνται ευρέως ως διακοσμητικά σε κήπους και πάρκα. Από τα αποξηραμένα τριμμένα φύλλα του είδους Ilex paraguariensis, ιθαγενές της Νότιας Αμερικής, παρασκευάζεται το γνωστό αφέψημα ματέ ή «τσάι της Παραγουάης», που είναι και το εθνικό ποτό της χώρας.
Εξωτερικοί σύνδεσμοι
Κατηγορία:Οξυφυλλοειδή Κατηγορία:Καλλωπιστικά φυτά Κατηγορία:Δρύπες
Ιωάννης του Λάνκαστερ
Ο Ιωάννης του Λάνκαστερ, 1ος δούκας του Μπέντφορντ ή Ιωάννης Πλανταγενέτης (John of Lancaster, 20 Ιουνίου 1389 - 14 Σεπτεμβρίου 1435) από τον Οίκο του Λάνκαστερ Άγγλος ευγενής μέλος του Οίκου του Λάνκαστερ ήταν τρίτος γιος του Ερρίκου Δ' της Αγγλίας και της Μαρίας του Μπόχυν, αδελφός του Ερρίκου Ε΄ της Αγγλίας και θείος του Ερρίκου ΣΤ΄ της Αγγλίας. Ο Μπέντφορντ ήταν κηδεμόνας του ανήλικου ανιψιού του Ερρίκου ΣΤ΄, ικανός στρατιωτικός αρχηγός του Εκατονταετούς Πολέμου αλλά η φήμη του είχε πέσει σημαντικά την εποχή του θανάτου του.
Ο Μπέντφορντ όπως και ο μεγαλύτερος αδελφός του ήταν άριστος στρατιωτικός στη μάχη και στη διοίκηση κάτι που έφερε την Αγγλία σε μέγιστη ισχύ όσο ζούσε ο Ερρίκος Ε΄. Μετά τον θάνατο του η εμφάνιση της Ιωάννας της Λωραίνης και οι εμφύλιες συγκρούσεις στο Αγγλικό στρατόπεδο έφεραν σταδιακά την παρακμή και την απώλεια όλων των Αγγλικών ηπειρωτικών κτήσεων στη Γαλλία. Ο Μπέντφορντ τη δεκαετία του 1430 έχασε όλη την ισχύ του επειδή δεν είχε τους απαραίτητους πόρους να συνεχίσει τη σύγκρουση. Ο Μπέντφορντ πέθανε στη διάρκεια του Συμβουλίου του Άρρας την εποχή που η Βουργουνδία κύριος σύμμαχος της Αγγλίας προσπάθησε να υπογράψει ξεχωριστή συνθήκη με τον Κάρολος Ζ΄. Έκανε σκληρές προσπάθειες να δημιουργήσει μια δυαδική μοναρχία στην Αγγλία και τη Γαλλία αλλά ο αιφνίδιος θάνατος του διέκοψε τα σχέδια του.
Τίτλοι και αξιώματα
Μετά την άνοδο στον θρόνο του πατέρα του (1399) ο Ιωάννης του Λάνκαστερ κέρδισε γρήγορα τίτλους και αξιώματα, στέφτηκε ιππότης στις 12 Οκτωβρίου 1399 και μέλος του Τάγματος της Περικνημίδας (1402). Την περίοδο 1403 - 1405 του παραχωρήθηκαν τα εδάφη που κατασχέθηκαν από την οικογένεια του Πέρσι και τις μονές του Όγκμπουρν και του Γουιλσάιρ, τα εδάφη έφεραν σημαντικές αυξήσεις στα έσοδα του. Διορίστηκε Κοντόσταυλος της Αγγλίας (1403) και Φύλακας του δυτικού Μαρς (1403 - 1414). Ο αδελφός του Ερρίκος Ε΄ δημιούργησε για λογαριασμό του την κομητεία του Κένταλ, την κομητεία του Ρίτσμοντ και το δουκάτο του Μπέντφορντ (1414).
Όταν πέθανε ο Ερρίκος Ε΄ (1422) ανέλαβε μαζί με τον μικρότερο αδελφό του Χάμφρεϊ, δούκα του Γκλόστερ τη διακυβέρνηση του βασιλείου με προτεραιότητα τον πόλεμο με τη Γαλλία, ο Λάνκαστερ ήταν λόρδος προστάτης της Αγγλίας την εποχή που απουσίαζε ο Γκλόστερ. Ο Μπέντφορντ νίκησε τους Γάλλους πολλές φορές με σημαντικότερη επιτυχία του τη νίκη του στη μάχη του Βερνέιγ αλλά η άφιξη της Ιωάννας της Λωρραίνης αντέστρεψε την κατάσταση. Ο Μπέντφορντ παρέδωσε την Ιωάννα σε συμβούλιο που τη δίκασε και την εκτέλεσε στη Ρουέν (1431) ενώ ο ίδιος δεν συμμετείχε στη διαδικασία, στη συνέχεια τακτοποίησε τη στέψη του νεαρού ανιψιού του Ερρίκου ΣΤ΄ στο Παρίσι. Την περίοδο 1422 - 1432 τοποθετήθηκε κυβερνήτης της Νορμανδίας και ίδρυσε το Πανεπιστήμιο της Καέν, απέστειλε τέσσερα έγγραφα από το Παρίσι και την Αγγλία. Τα πιο σημαντικά έγγραφα του Μπέντφορντ ήταν "Οι ώρες του Μπέντφορντ", "η βίβλος του Σόλσμπερι" που εκδόθηκαν στο Παρίσι, το "Ψαλτήρι του Μπέντφορντ" και οι "Ώρες" την περίοδο 1420 - 1423 στην Αγγλία, όλα ήταν διακοσμημένα με τη μόδα της εποχής.
Οικογένεια
thumb|right|250px|Τα σύμβολα του Ιωάννη του Λάνκαστερ Ο Ιωάννης του Λάνκαστερ νυμφεύτηκε στις 13 Μαΐου 1423 στον πρώτο γάμο του στην Τρουά την Άννα των Βαλουά, κόρη του Ιωάννη του Άφοβου, δούκα της Βουργουνδίας. Ο γάμος παρέμεινε άτεκνος και η Άννα απεβίωσε από επιδημία πανώλης στο Παρίσι (1432).
Νυμφεύτηκε σε δεύτερο γάμο στις 22 Απριλίου 1433 στο Τερουάν την Ιακωβίνα του Οίκου του Λουξεμβούργου, κόρη του Πέτρου Α΄ κόμη του Σαιν-Πολ. Και ο γάμος αυτός παρέμεινε άτεκνος· η Ιακωβίνα αργότερα παντρεύτηκε και με τον δεύτερο σύζυγό της απέκτησε 14 παιδιά.
Ο Ιωάννης του Λάνκαστερ είχε μια νόθη κόρη, τη:
Ο Ιωάννης απεβίωσε στη διάρκεια σύγκλισης του Κογκρέσου του Αρράς (1435) στη Ρουέν και τάφηκε στον Καθεδρικό ναό της Ρουέν μαζί με τον πρόγονό του Ερρίκο τον Νεότερο, αλλά ο τάφος καταστράφηκε από τους Καλβινιστές (1562). Σήμερα μία πλάκα δείχνει την ακριβή θέση του τάφου του.
Φιλμογραφία
Ο Ιωάννης του Λάνκαστερ παρουσιάζεται στα έργα του Ουίλλιαμ Σαίξπηρ "Ερρίκος Δ΄, Μέρος Α΄" και "Ερρίκος Δ΄, Μέρος Β΄" σαν Ιωάννης του Λάνκαστερ και "Ερρίκος Ε΄ και Ερρίκος ΣΤ΄, Μέρος Α΄" σαν δούκας του Μπέντφορντ. Η συγγραφέας Τζορτζέτ Χέιερ (1902 - 1974) στο έργο της "Ο κύριος μου Ιωάννης" αναφέρεται στη ζωή του από 4 μέχρι 20 ετών. Το μυθιστόρημα της Φιλίπα Γκρέγκορι (γεν. 1954) "Η κυρία των ποταμών" (2011) παρουσιάζει τον Ιωάννη σαν πρώτο σύζυγο της πρωταγωνίστριας Τζακέττας του Λουξεμβούργου.
Σύμβολα
Τα σύμβολα της βασίλισσας στην οικία της στο Μπέρμιγχαμ αντιστράφηκαν από τους οπαδούς της, τοποθετήθηκαν τα βασιλικά σύμβολα της Αγγλίας στα αριστερά ενώ στα δεξιά με έξι υποδιαιρέσεις εμφανίζονται τα βασιλικά σύμβολα της Λωρραίνης. Η δεύτερη σύζυγος του Ιωάννη του Λάνκαστερ Τζακέττα του Λουξεμβούργου με τον επόμενο γάμο της έγινε μητέρα της Ελισάβετ Γούντβιλ συζύγου του Εδουάρδου Δ΄. Τα δικαιώματα της Ελισάβετ να κληρονομήσει τα σύμβολα του πρώτου συζύγου της μητέρας της φαίνονται απίθανα αλλά ίσως να τα χρησιμοποίησε για κολακευτικούς λόγους.
Πηγές
Κατηγορία:Οίκος του Λάνκαστερ Κατηγορία:Δούκες του Μπέντφορντ Κατηγορία:Τάγμα της Περικνημίδας Κατηγορία:Κόμητες του Ρίτσμοντ
Μεσόγειος (εφημερίδα)
Η Μεσόγειος ήταν καθημερινή πρωινή εφημερίδα της Κρήτης, που εκδιδόταν στο Ηράκλειο. Ιδρύθηκε στις 30 Οκτωβρίου 1950 από τον Αριστοτέλη Κ. Γραμματικάκη (1901-1983). Στους συνεργάτες της εφημερίδας συγκατατέθηκαν διαπρεπείς Έλληνες του πνεύματος, όπως οι Νίκος Καζαντζάκης, με την έγκριση του οποίου η εφημερίδα δημοσίευσε αποσπάσματα από τον Καπετάν Μιχάλη και επιστολές του προς τον ιδρυτή της Μεσογείου, Ι. Κακριδής, Παντελής Πρεβελάκης, Δημήτρης Πλάκας, Μενέλαος Παλαμάς και Μαρίνα Λαμπράκη-Πλάκα. Ο Γιώργος Σεφέρης, επίσης, επέλεξε τη Μεσόγειο για την πρώτη δημοσίευση της «Ωδής στον Γ. Κατσίμπαλη». Ανέστειλε την έκδοσή της τον Ιούνιο του 2011.
Εξωτερικοί σύνδεσμοι
Κατηγορία:Πρώην εφημερίδες στην ελληνική γλώσσα
Κύπελλο Κύπρου ποδοσφαίρου ανδρών 1987-88
Το Κύπελλο Κύπρου 1987-88 ήταν η 46η έκδοση του Κυπέλλου Κύπρου. Νικήτρια ήταν η Ομόνοια για όγδοη φορά στην ιστορία της.
Σύστημα διεξαγωγής
Στο κύπελλο Κύπρου 1987-88 συμμετείχαν οι 16 ομάδες του πρωταθλήματος Α΄ κατηγορίας 1987-88, οι 15 ομάδες του πρωταθλήματος Β΄ κατηγορίας 1987-88, οι 14 ομάδες του πρωταθλήματος Γ΄ κατηγορίας 1987-88 και 20 από τις 42 ομάδες του πρωταθλήματος Δ΄ κατηγορίας 1987-88.
Διεξήχθη σε 7 γύρους. Διεξήχθη με το σύστημα νοκ-άουτ. Στον πρώτο προκριματικό γύρο έγιναν μονοί αγώνες στην έδρα της ομάδας που είχε κληρωθεί ως γηπεδούχος. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι.
Στους 4 επόμενους γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που εσημειώθη εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που εσημειώθησαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Ο τελικός ήταν μονός.
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1988-89.
Α΄ προκριματικός γύρος
Στον Α΄ προκριματικό γύρο συμμετείχαν οι 14 ομάδες του πρωταθλήματος Γ΄ κατηγορίας 1987-88 και 20 ομάδες του πρωταθλήματος Δ΄ κατηγορίας 1987-88 (οι 6 πρώτες στη βαθμολογία κάθε ομίλου την ημέρα της κλήρωσης και οι 2 καλύτερες έβδομες).
Α΄ γύρος
Στον Α΄ γύρο συμμετείχαν οι ομάδες που προκρίθηκαν από τον Β΄ προκριματικό γύρο και οι ομάδες του πρωταθλήματος Α΄ κατηγορίας 1987-88.
Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.
Τελικός
Στον τελικό προκρίθηκαν η Ομόνοια Λευκωσίας και η ΑΕΛ. Ο τελικός διεξήχθη στις 26 Ιουνίου 1988 στο Τσίρειο Στάδιο (το οποίο ήταν και έδρα της ΑΕΛ) στη Λεμεσό. Η έδρα του τελικού καθορίστηκε μετά από κλήρωση. Νικήτρια ήταν η Ομόνοια Λευκωσίας με σκορ 2-1.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1987-1988
Τραγούδι του Αποχωρισμού
Το Τραγούδι του Αποχωρισμού ("Auld Lang Syne" ; σκωτσέζικη προφορά : [ˈɔːl(d) lɑŋˈsəin]) είναι ένα λαϊκό τραγούδι και ποίημα, παρόν κυρίως στον αγγλόφωνο κόσμο. Χρησιμοποιείται για τον αποχαιρετισμό του παλιού χρόνου τα μεσάνυχτα της Πρωτοχρονιάς. Τραγουδιέται επίσης σε κηδείες, αποφοιτήσεις και σε πλήθος άλλων περιπτώσεων. Οι πρόσκοποι το χρησιμοποιούν για να κλείσουν το γλέντι, το πανηγύρι ή άλλες εκδηλώσεις τους.
Το κείμενο είναι σε σκωτσέζικη διάλεκτο και γραμμένο από τον Ρόμπερτ Μπερνς το 1788 αλλά βασισμένο σε ένα παλαιότερο παραδοσιακό σκωτσέζικο τραγούδι. Το 1799, εισήχθη σε άλλο τόνο και από τότε καθιερώθηκε με αυτήν την μορφή. Το τραγούδι του αποχωρισμού βρίσκεται στις θέσεις 6294 και 13892 στον κατάλογο Roud Folk Song.
Ο τίτλος του ποιήματος μπορεί να μεταφραστεί ως "από τον παλιό καιρό" (αγγλικά : "old long since") ή, πιο ελεύθερα, ως "πολύ καιρό πριν", "περασμένοι καιροί" ή "τους παλιούς καιρούς". Συνεπώς, το "For auld lang syne", όπως εμφανίζεται στην πρώτη γραμμή του ρεφραίν, μπορεί να μεταφραστεί ως "για την ψυχή των παλιών καιρών".
Η φράση "Auld Lang Syne" χρησιμοποιείται επίσης σε παρόμοια ποιήματα από τους Robert Ayton (1570-1638), Allan Ramsay (1686-1757) και James Watson (1711) καθώς και σε παλιότερα παραδοσιακά τραγούδια που προηγήθηκαν του Μπερνς. Ο Matthew Fitt χρησιμοποιεί την φράση "in the days of auld lang syne" ως ισότιμη της φράσης "μια φορά και έναν καιρό" στα παραμύθια που έγραψε σε σκωτσέζικη διάλεκτο.
Λετονική Βικιπαίδεια
Η Λετονική Βικιπαίδεια (Vikipēdija latviešu valodā) είναι η έκδοση της Βικιπαίδειας στη λετονική γλώσσα. Σήμερα (Νοέμβριος 2018) έχει περισσότερα από 89.200 λήμματα.
Σύνδεσμοι
Λετονικη
Πάρκο
μικρογραφία|Πάρκο Ένα πάρκο είναι περιοχή ανοιχτού χώρου που προβλέπεται για ψυχαγωγική χρήση. Μπορεί να είναι σε μια φυσική ή ημι-φυσική κατάσταση. Μπορεί να αποτελείται από βράχους, χώμα, το νερό, τη χλωρίδα και την πανίδα και χώρους πρασίνου, αλλά μπορεί επίσης να περιλαμβάνει και κτίρια και άλλα αντικείμενα, όπως παιδικές χαρές. Πολλά φυσικά πάρκα προστατεύονται από το νόμο. Μια ειδική περίπτωση είναι το Θαλάσσιο Πάρκο Ζακύνθου.
Ιστορία
Τα πρώτα πάρκα προορίζονταν για διεξαγωγή κυνηγιού από τους βασιλείς και τους αριστοκράτες κατά τους μεσαιωνικούς χρόνους. Περιβάλλονταν από τοίχους ή πυκνούς φράχτες. Αυτά τα πάρκα εξελίχθηκαν σε χώρους που βρίσκονταν πλησίον αρχοντικών οικιών κατά τον 18ο αιώνα και έπειτα. Προωθούσαν το κυνήγι και σημαντικές άλλες ασχολίες των ιδιοκτητών. Η αθλητική δραστηριότητα αναπτύχθηκε στα νεότερα αστικά πάρκα. Περιοχές ιδιαίτερου φυσικού κάλλους μετατράπηκαν σε εθνικά πάρκα για να προστατευτούν από την ανεξέλεγκτη ανάπτυξη.
320px|right|Πάρκο με πάπιες
* Κατηγορία:Αναψυχή
Σεύθης Δ΄
Ο Σεύθης Δ΄ ήταν βασιλιάς των Οδρυσών και της Θράκης, γύρω στα 200 π.Χ.
Βίος
Όταν ανέβηκε στον θρόνο, η Θράκη είχε απαλλαγεί από τους Γαλάτες εφόσον είχε καταλυθεί το βασίλειό τους και οι ίδιοι είχαν καταφύγει στην περιοχή της σημερινής Άγκυρας, όπου και ίδρυσαν νέο βασίλειο.
Πηγές
Κατηγορία:Βασιλείς των Οδρυσών
Ευρωπαϊκό Πρωτάθλημα Στίβου 1934 – Άλμα εις τριπλούν ανδρών
Το άλμα εις τριπλούν ανδρών στο Ευρωπαϊκό Πρωτάθλημα Στίβου 1934 πραγματοποιήθηκε στις 9 Σεπτεμβρίου στο Στάδιο Μπενίτο Μουσολίνι.
Τελικός
Ο τελικός πραγματοποιήθηκε στις 9 Σεπτεμβρίου.
Μετέχουσες χώρες
Στο αγώνισμα συμμετείχαν 11 αθλητές από 7 χώρες.
• 4
Παραπομπές
Κατηγορία:Αγωνίσματα στο Ευρωπαϊκό Πρωτάθλημα Στίβου 1934 Κατηγορία:Άλμα εις τριπλούν στο Ευρωπαϊκό Πρωτάθλημα Στίβου
Νέα Πεύκη Τρικάλων
Η Νέα Πεύκη είναι οικισμός στη Θεσσαλία και την Περιφερειακή Ενότητα Τρικάλων.
Γεωγραφικά στοιχεία
Η Νέα Πεύκη βρίσκεται στις νοτιοδυτικές πλαγιές του όρους Αυγό σε υψόμετρο 920 μέτρα. Απέχει περίπου 62 χλμ. Δ.-ΝΔ. από τα Τρίκαλα και 42 χλμ. Δ. από την Πύλη (έδρα του δήμου) ενώ νότια περνάει η ΕΟ Άρτας - Τρικάλων. Το χωριό είναι ανάμεσα στα δάση των Γούπατων, της Ιταμίας και του Χατζάκου, όπου καταφεύγουν πέρδικες και λύκοι. Μέσα στο χωριό κυλά ο χείμαρρος Κακόρεμα, ενώ στην είσοδό του κυλά παραπόταμος του Αχελώου. Δίπλα και προς τη μεριά της εκκλησίας, βρίσκονται οι πηγές Βρυσούλα και Φράξος (1.200 μ.) καθώς και το σπήλαιο Αλώνια, ενώ λίγο μακρύτερα και βορειοδυτικά είναι η Κόκκινη Σπηλιά.
Διοικητικά - πληθυσμιακά στοιχεία
Αναφέρεται μετά την Ένωση της Θεσσαλίας, με την παλιά της ονομασία από την Τουρκοκρατία ως Πλόπι το 1883 στο ΦΕΚ 126Α - 02/04/1883 να προσαρτάται στον τότε δήμο Κοθωνίων. Το 1955 με το ΦΕΚ 287Α - 10/10/1955 μετονομάστηκε σε Νέα Πεύκη και το 1966 με το ΦΕΚ 106Α - 11/05/1966 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης, αποτελεί κοινότητα που υπάγεται στη Δημοτική Ενότητα Πινδέων του Δήμου Πύλης και σύμφωνα με την απογραφή 2011 απογράφηκαν 23 κάτοικοι. Η πορεία του πληθυσμού σύμφωνα με τις απογραφές είναι:
Παραπομπές
Κατηγορία:Χωριά του νομού Τρικάλων Κατηγορία:Δήμος Πύλης
Διαδουμενιανός
Ο Διαδουμενιανός (Marcus Opellius Antoninus Diadumenianus, 14 Σεπτεμβρίου 208 - Ιούνιος 218) ήταν γιος του Ρωμαίου αυτοκράτορα Μακρίνου και χρησιμοποιήθηκε για λίγο από τον πατέρα του ως Καίσαρας (Μάιος 217 - 218) και ως Αύγουστος (το 218).
Γεννήθηκε στις 14 Σεπτεμβρίου του 208. Η μητέρα του ήταν η αυτοκράτειρα Νόνια Κέλσα. Ο Διαδουμενιανός είχε λίγο χρόνο να απολαύσει τη θέση του επειδή οι λεγεώνες της Συρίας επαναστάτησαν και κήρυξαν τον Ηλιογάβαλο Ρωμαίο αυτοκράτορα. Όταν ο Μακρίνος νικήθηκε στις 8 Ιουνίου του 218, στην Αντιόχεια, ο θάνατος του Διαδουμενιανού ακολούθησε και τον θάνατο του πατέρα του, Μακρίνου.
Εξωτερικοί σύνδεσμοι
Κατηγορία:Ρωμαίοι Αυτοκράτορες
Μοντανσί
Το Μοντανσί (γαλλικά: Montancy) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Βουλευτικές εκλογές στη Γεωργία 2008
Οι βουλευτικές εκλογές του 2008 στη Γεωργία διεξήχθησαν στις 21 Μαΐου. Στις 22 Μαΐου του 2008 ο Μιχαήλ Σαακασβίλι ανακοίνωσε τη νίκη του κόμματός του στις εκλογές. Τα πρώτα επίσημα αποτελέσματα έδειξαν ότι το Ενωμένο Εθνικό Κίνημα εξασφάλισε 63% των ψήφων έναντι 13% για την αντιπολίτευση.
Οι παρατηρητές του ΟΑΣΕ δήλωσαν ότι οι εκλογές ήταν βελτιωμένες σε σύγκριση με τις προεδρικές του 2008, ωστόσο επισκιάστηκαν από σωρεία παρατυπιών.
Αποτελέσματα
Κοινοβούλιο, 21 Μαΐου 2008 !style="background-color:#E9E9E9" align=left valign=top|Κόμματα και συνασπισμοί !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες
Παραπομπές
2008 βουλευτικες
Ελμάν Αλί Αχμέτ
Ο Ελμάν Αλί Αχμέτ (πλήρες όνομα: Μοχάμεντ Αλί Αχμέτ, σομαλικά: Cilmi Cali Axmed, علم علي أحمد) υπήρξε Σομαλός επιχειρηματίας και πολιτικός ακτιβιστής.
Βιογραφικά στοιχεία
Υπήρξε επιχειρηματίας στη πρωτεύουσα της Σομαλίας Μογκαντίσου έλκοντας την καταγωγή του από τη φυλή Ντούνταμπλε Χαουάγιε. Ήταν παντρεμένος με την Φαρτούν Αδάν με την οποία απέκτησε τέσσερις κόρες.
Ήταν ιδιοκτήτης συνεργείου αυτοκινήτων και αργότερα τεχνικής σχολής στην οποία εκπαίδευε πρώην μαχητές του εμφυλίου πολέμου ως μέσω αποκατάστασής αυτών στην αγορά εργασίας και στην κοινωνική ζωή της χώρας. Αναμίχθηκε στις πολιτικές εξελίξεις στη περιοχή λαμβάνοντας πρωτοβουλίες με τους τοπικούς ηγέτες ώστε να δοθεί τέλος στην εμφύλια σύρραξη. Η πολιτική του πορεία ήταν ευθυγραμμισμένη στην ειρηνική συνύπαρξη και στη συμφιλίωση. Για τον λόγο αυτό υπήρξε ιδρυτής τοπικής ποδοσφαιρικής ομάδας Ελμάν ΦΚ, υπήρξε αρωγός στις προσπάθειες για την προστασία των παιδιών, ενώ συνέλαβε στην αποκατάσταση του οδικού δικτύου και της ηλεκτρικής ενέργειας στη πόλη.
Λόγω των απειλών για τη ζωή του, σχεδίαζε να εγκαταλείψει με την οικογένειά του τη χώρα. Δολοφονήθηκε στις 9 Μαρτίου 1996 στην οικία του που βρίσκονταν στα νότια της πόλης. Την περίοδο εκείνη, τον τομέα της πόλης ήλεγχε η παράταξη του Μοχάμεντ Φαράχ Αϊντίντ, ο οποίος αργότερα αρνήθηκε τη συμμετοχή του ιδίου και συναγωνιστών του, ενώ καταδίκασε τη δολοφονία που φαινόταν να είχε πολιτικά κίνητρα. Προς τιμήν του, η συζυγός του Φαρτούν Αδάν και τα παιδιά του, ίδρυσαν στο όνομά του το Κέντρο Ελμάν Ειρήνης και Ανθρωπίνων Δικαιωμάτων.
Δείτε επίσης
Κατηγορία:Σομαλοί ακτιβιστές Κατηγορία:Σομαλοί επιχειρηματίες Κατηγορία:Πρόεδροι ποδοσφαιρικών ομάδων της Σομαλίας
Μονταντόν
Το Μονταντόν (γαλλικά: Montandon) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Αθλητικός Σύλλογος Εκπαιδευτηρίων Δούκα
Ο Αθλητικός Σύλλογος Εκπαιδευτηρίων Δούκα, γνωστός και με τη σύντμηση Α.Σ.Ε.Δ., είναι ελληνικό αθλητικό σωματείο που δραστηριοποιείται στην περιοχή του Αμαρουσίου, στην Αττική. Επίσημο έτος ίδρυσής του είναι το 1979 και οι αθλητές του αγωνίζονται με χρώματα το μπλε, το γαλάζιο και το λευκό. Μασκώτ της ομάδας είναι ο «Duke», μια ζωντανή αρκούδα την οποία ο σύλλογος έχει υιοθετήσει και που κατοικεί στις εγκαταστάσεις της οργάνωσης «Αρκτούρος» στο Νυμφαίο.
Ιστορία
Με σύνθημα το «Νους υγιής εν σώματι υγιεί» και με ακράδαντη την πεποίθηση ότι το σχολείο πέρα από τη σωστή εκπαίδευση που παρέχει στα παιδιά, θα πρέπει να αποτελεί φυτώριο του αθλητισμού και διέξοδο των παιδιών για δράση, ιδρύθηκε το 1979 ο Αθλητικός Σύλλογος Εκπαιδευτηρίων Δούκα.
Τα πρώτα χρόνια το κύριο ενδιαφέρον του Α.Σ.Ε.Δ εστιαζόταν στο άθλημα της Χειροσφαίρισης το οποίο προώθησε σε μεγάλο βαθμό. Στο χώρο των Εκπαιδευτηρίων Δούκα δημιουργείται γήπεδο Χάντμπολ και αρχίζει η διδασκαλία του αθλήματος με συμμετοχή 10 αθλητών (1977-78). Συμμετέχει στο πρώτο σχολικό-εφηβικό πρωτάθλημα που προγραμμάτισε ο ΣΕΓΑΣ. Την επόμενη αγωνιστική περίοδο (1978-79) συμμετέχει στους βαλκανικούς αγώνες στους διεθνείς αγώνες στο TERRAMO της Ιταλίας και PARTILLE Σουηδίας. Τον Μάρτιο του 1980 γίνεται η επίσημη αναγνώριση από την Γενική Γραμματεία Αθλητισμού (Γ.Γ.Α.) του Α.Σ.Ε ΔΟΥΚΑ σαν ερασιτεχνικό Σωματείο.
Η πρώτη επίσημη εμφάνιση της νεοσύστατης ομάδας σημειώθηκε στο τουρνουά Δυτικής Ελλάδος (Ιωάννινα 1980). Στο TERRAMO συμμετέχει με 3 ομάδες (Μίνι-Παίδες-Εφηβους).